CELEX: 32008R1257
Language: bg
Date: 2008-12-04 00:00:00
Title: Регламент (ЕО) № 1257/2008 на Съвета от 4 декември 2008 година за изменение на Регламент (ЕО) № 1579/2007 за установяване на възможностите за риболов и съответните условия по отношение на определени рибни запаси и групи рибни запаси, приложими в Черно море за 2008 г.

17.12.2008   
            
            
               BG
            
            
               Официален вестник на Европейския съюз
            
            
               L 338/1
            
         
      РЕГЛАМЕНТ (ЕО) № 1257/2008 НА СЪВЕТА
   
   от 4 декември 2008 година
   за изменение на Регламент (ЕО) № 1579/2007 за установяване на възможностите за риболов и съответните условия по отношение на определени рибни запаси и групи рибни запаси, приложими в Черно море за 2008 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 20 от него,
   като взе предвид Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (2), и по-специално член 2 от него,
   като взе предвид предложението на Комисията,
   като има предвид, че:
   
               (1)
            
            
               Регламент (ЕО) № 1579/2007 (3) определя възможностите за риболов и съответните условия по отношение на определени рибни запаси и групи рибни запаси, приложими в Черно море за 2008 г.
            
         
               (2)
            
            
               Регламент (ЕО) № 1579/2007 предвижда, че член 3 от Регламент (ЕО) № 847/96 не се прилага за квотата за калкан в Черно море за 2008 г., но сегашното състояние на запаса от калкан ще позволи неговото прилагане.
            
         
               (3)
            
            
               Поради това Регламент (ЕО) № 1579/2007 следва да бъде съответно изменен.
            
         
               (4)
            
            
               С оглед на неотложния характер на въпроса и като се вземе предвид, че квотната 2008 година скоро ще приключи, настоящият регламент следва да влезе в сила в деня на публикуването му в Официален вестник на Европейския съюз.
            
         
               (5)
            
            
               С оглед на неотложния характер на въпроса е наложително да се направи също изключение от шестседмичния срок по точка I.3 от Протокола относно ролята на националните парламенти в Европейския съюз, приложен към Договора за Европейския съюз и Договорите за създаване на Европейските общности,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 1579/2007
   В таблицата за вида „калкан“ в приложение I към Регламент (ЕО) № 1579/2007 изразът „Член 3 от Регламент (ЕО) № 847/96 не се прилага“ се заменя с израза „Член 3 от Регламент (ЕО) № 847/96 се прилага“.
   Член 2
   Влизане в сила
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 декември 2008 година
      
         
            За Съвета
         
         
            Председател
         
         N. KOSCIUSKO-MORIZET
         
      
   
   
      (1)  ОВ L 358, 31.12.2002 г., стр. 59.
   
      (2)  ОВ L 115, 9.5.1996 г., стр. 3.
   
      (3)  ОВ L 346, 29.12.2007 г., стр. 1.